pythainlp/thai-wiki-dataset-v3 huggingface dataset:
ภวจักร

ภวจักร (สันสกฤต: भवचक्र; บาลี: bhavacakka; ทิเบต: srid pa'i 'khor lo) เป็นรูปสัญลักษณ์ของสังสารวัฏในศาสนาพุทธ คำว่าภวจักรอาจแปลได้ว่าเป็น "กงล้อแห่งชีวิต" โดยประกอบขึ้นมาจากคำว่า ภว (भव) "การดำรงอยู่" ที่ซึ่งในทางศาสนาพุทธใช้เรียกความสืบเนื่องของการเกิดขึ้น หรือเวียนว่ายตายเกิด ในบริบทของสังสารวัฏ ดังที่ปรากฏในปฏิจจสมุปบาทประการที่สิบ กับคำว่า จักร (चक्र) ซึ่งอาจแปลได้ว่า "กงล้อ" หรือ "วัฏจักร" ภวจักรมักนิยมวาดไว้บนผนังภายนอกของแทบทุกอารามและวัดพุทธในทิเบตกับอินเดียสำหรับฆราวาสได้ชม
องค์ประกอบอื่น ๆ ที่สามารถพบประกอบภาพของภวจักรในศิลปะทิเบต เช่น รูปสิ่งมีชีวิตตนหนึ่งที่มีท่าทางดุร้ายเกรี้ยวกรทด ซึ่งเป็นสัญลักษณ์ถึงว่าทุกสิ่งที่ดำเนินไปในสังสารวัฏความไม่จีรังยั่งยืน และความเปลี่ยนแปลงอยู่เสมอ พระจันทร์เหนือภวจักรแปลความได้เป็นการปลดปล่อยหลุดพ้นจากวัฏจักร และมีพระพุทธเจ้าทรงชี้ไปยังพระจันทร์นั้น เป็นการสื่อว่าการหลุดพ้นจากสังสารวัฏนั้นสามารถกระทำได้
== อ้างอิง ==
=== บรรณานุกรม ===
====แหล่งข้อมูลทางพุทธศาสนา====
Chögyam Trungpa (1999). The Myth of Freedom and the Way of Meditation. Shambhala
Chögyam Trungpa (2000). The Tibetan Book of the Dead: The Great Liberation through Hearing in the Bardo. Shambhala
Chögyam Trungpa (2009). The Truth of Suffering and the Path of Liberation. Shambhala
Dalai Lama (1992). The Meaning of Life, translated and edited by Jeffrey Hopkins. Wisdom.
Dzongsar Khyentse (2004). Gentle Voice #22, September 2004 Issue.  (2004). Thoughts Without A Thinker: Psychotherapy from a Buddhist Perspective. Basic Books. Kindle Edition.
Gampopa (1998). The Jewel Ornament of Liberation: The Wish-Fulfilling Gem of the Noble Teachings, by Gampopa, translated by Khenpo Konchog Gyaltsen Rinpoche. Snow Lion.
Goodman, Steven D. (1992). "Situational Patterning: Pratītyasamutpāda." Footsteps on the Diamond Path, Crystal Mirror Series I-III. Dharma Publishing.
Geshe Sonam Rinchen (2006). How Karma Works: The Twelve Links of Dependent Arising. Snow Lion
Karunaratne, T. B. (2008). The Buddhist Wheel Symbol. Buddhist Publication Society. (http://www.bps.lk/olib/wh/wh137.pdf)
Khandro Rinpoche (2003). This Precious Life. Shambala
Patrul Rinpoche (1998). The Words of My Perfect Teacher, translated by the Padmakara Translation Group. Altamira.
Ringu Tulku (2005). Daring Steps Toward Fearlessness: The Three Vehicles of Tibetan Buddhism. Snow Lion.
Simmer-Brown, Judith (1987). "Seeing the Dependent Origination of Suffering as the Key to Liberation." Journal of Contemplative Psychotherapy, VOLUME IV. The Naropa Institute. (ISSN 0894-8577)
Thrangu Rinpoche (2001). The Twelve Links of Interdependent Origination. Nama Buddha Publications.
Thubten Chodron. Articles & Transcripts of Teachings on Lamrim: The Gradual Path to Enlightenment. Dharma Friendship Foundation.
Thubten Chodron (1993). The Twelve Links – Part 1 of 5 (PDF)
Thubten Chodron (1993). The Twelve Links – Part 2 of 5 (PDF)
====แหล่งข้อมูลทางวิชาการ====
====เว็บไซต์====
ศิลปะทิเบต
ศาสนาพุทธ
หลักธรรมของศาสนาพุทธ
หลุยส์ บี. เมเยอร์

หลุยส์ เบิร์ต เมเยอร์ (12 กรกฎาคม ค.ศ. 1884 - 29 ตุลาคม ค.ศ. 1957) เป็นผู้อำนวยการสร้างภาพยนตร์ชาวแคนาดา-อเมริกันและเป็นผู้ร่วมก่อตั้งสตูดิโอภาพยนตร์เมโทร-โกลด์วิน-เมเยอร์ (เอ็มจีเอ็ม) ที่มีชื่อเสียงในปี ค.ศ. 1924 ภายใต้การบริหารของเมเยอร์ เอ็มจีเอ็มกลายเป็นสตูดิโอภาพยนตร์ที่มีชื่อเสียงที่สุดในอุตสาหกรรมภาพยนตร์ โดยรวบรวมนักเขียนบทภาพยนตร์ ผู้กำกับภาพยนตร์ และดาราฮอลลีวูดระดับชั้นนำไว้มากที่สุด
เมเยอร์เกิดในจักรวรรดิรัสเซียและเติบโตขึ้นมาอย่างยากจนในเซนต์จอห์น รัฐนิวบรันสวิก เขาลาออกจากโรงเรียนเมื่ออายุ 12 ปีเพื่อเลี้ยงดูครอบครัว และต่อมาย้ายไปบอสตันและซื้อโรงละครเล็ก ๆ ในเฮเวอร์ฮิลล์ แมสซาชูเซตส์ โดยตั้งชื่อว่า "Garlic Box" เขาได้ปรับปรุงและขยายโรงละครอื่น ๆ หลายแห่งในพื้นที่บอสตันซึ่งจัดไว้สำหรับผู้ชมที่มีฐานะทางสังคมสูง  หลังจากขยายสาขาและย้ายไปลอสแองเจลิส เขาได้ร่วมงานกับผู้อำนวยการสร้างภาพยนตร์เออร์วิง ธาลเบิร์ก และพวกเขาสร้างภาพยนตร์หลายร้อยเรื่อง ซึ่งให้ทั้งสาระประโยชน์และความบันเทิง เมเยอร์ดูแลธุรกิจของสตูดิโอ เช่น การตั้งงบประมาณและการอนุมัติการสร้างภาพยนตร์ใหม่ ขณะที่ธาลเบิร์กดูแลงานสร้างทั้งหมด
ในช่วงที่เขาดำรงตำแหน่งอย่างยาวนานที่เอ็มจีเอ็ม เมเยอร์ได้สร้างทั้งศัตรูและเสียงชื่นชมมากมาย ดาราบางคนไม่ชอบความพยายามของเขาในการควบคุมชีวิตส่วนตัวของพวกเขา ในขณะที่คนอื่น ๆ มองว่าเขาเป็นเหมือนพ่อที่ทะเยอทะยาน เขาเชื่อมั่นในความบันเทิงที่เป็นประโยชน์และพยายามอย่างเต็มที่เพื่อค้นหานักแสดงหน้าใหม่และพัฒนาให้เป็นดาราดัง นอกจากนี้เขายังบังคับให้ดาราหญิงปฏิบัติตามด้วยการคุกคามการดำรงชีวิตของพวกเธอและล่วงละเมิดทางเพศ เช่น จูดี้ การ์แลนด์ ซึ่งเขาบังคับให้ควบคุมอาหาร เสพยา รวมถึงตารางการทำงาน
== อ้างอิง ==
ผู้อำนวยการสร้างภาพยนตร์
พระเทพวัชรเมธี (สมคิด จินฺตามโย)

พระเทพวัชรเมธี นามเดิม สมคิด เนาว์ชมภู ฉายา จินฺตามโย เป็นพระราชาคณะชั้นเทพฝ่ายธรรมยุติกนิกาย ปัจจุบันดำรงตำแหน่ง อธิการบดีมหาวิทยาลัยมหามกุฏราชวิทยาลัย ผู้ช่วยเลขานุการสมเด็จพระสังฆราช รองเจ้าคณะภาค 6-7 (ธรรมยุต) ที่ปรึกษาแม่กองธรรมสนามหลวง และผู้ช่วยเจ้าอาวาสวัดราชบพิธสถิตมหาสีมาราม
== ชาติภูมิ ==
พระเทพวัชรเมธี มีนามเดิมว่า สมคิด เนาว์ชมภู เกิดเมื่อวันอังคารที่ 3 มีนาคม พ.ศ. 2513 ณ ตำบลปงยางคก อำเภอห้างฉัตร จังหวัดลำปาง
== บรรพชาและอุปสมบท ==
=== บรรพชา ===
พระเทพวัชรเมธี บรรพชาเป็นสามเณร เมื่อวันที่ 14 พฤษภาคม พ.ศ. 2526 ณ วัดจำทรายมูล ตำบลปงยางคก อำเภอห้างฉัตร จังหวัดลำปาง โดยมี พระพิศิษฏ์ธรรมภาณ (สมาน รามธมฺโม) วัดเชตวัน  จังหวัดลำปาง เป็นพระอุปัชฌาย์ พระราชเมธาจารย์ (ศรีบัว ยโสธโร) วัดจำทรายมูล เมื่อดำรงสมณศักดิ์ ที่ พระครูพิพัฒน์ศีลาจาร เป็นพระศีลาจารย์
=== อุปสมบท ===
พระเทพวัชรเมธี อุปสมบทเป็นพระภิกษุ เมื่อวันที่ 26 พฤษภาคม พ.ศ. 2533 ณ มหาพัทธสีมาพระอุโบสถ วัดราชบพิธสถิตมหาสีมาราม แขวงวัดราชบพิธ เขตพระนคร กรุงเทพมหานคร โดยมีสมเด็จพระพุทธปาพจนบดี (ทองเจือ จินฺตากโร) เป็นพระอุปัชฌาย์ และสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เมื่อครั้งดำรงสมณศักดิ์ที่ พระราชสารสุธี เป็นพระกรรมวาจาจารย์
== วิทยฐานะ ==
=== วิทยฐานะสายสามัญ ===
ศาสนศาสตรบัณฑิต สาขาวิชาปรัชญา มหาวิทยาลัยมหามกุฏราชวิทยาลัย
ศิลปศาสตรมหาบัณฑิต สาขาวิชาพุทธศาสน์ศึกษา มหาวิทยาลัยเดลี ประเทศอินเดีย
ศาสนศาสตรดุษฎีบัณฑิต สาขาวิชาพุทธศาสนาและปรัชญา มหาวิทยาลัยมหามกุฏราชวิทยาลัย
=== วิทยฐานะพระปริยัติธรรม ===
เปรียญธรรม 5 ประโยค สำนักเรียนวัดราชบพิธสถิตมหาสีมารามราชวรวิหาร กรุงเทพมหานคร
== ตำแหน่งการปกครองคณะสงฆ์ ==
=== ตำแหน่งปกครอง ===
ผู้ช่วยเลขานุการสมเด็จพระสังฆราช
ผู้ช่วยเจ้าอาวาสวัดราชบพิธสถิตมหาสีมาราม
รองเจ้าคณะภาค 6-7 (ธรรมยุต)
ผู้รักษาการแทนเจ้าอาวาสวัดถ้ำสุขเกษมสวรรค์ อำเภอเถิน จังหวัดลำปาง
คณะกรรมการคณะธรรมยุต
=== ตำแหน่งด้านศาสนศึกษา ===
อธิการบดีมหาวิทยาลัยมหามกุฏราชวิทยาลัย
ที่ปรึกษาแม่กองธรรมสนามหลวง
== สมณยศศักดิ์ ==
2 มีนาคม พ.ศ. 2544 เป็นพระครูปลัดของสมเด็จพระราชาคณะ ชั้นสุพรรณบัฏ ฐานานุกรมในสมเด็จพระพุทธปาพจนบดี ฐานานุศักดิ์ในราชทินนามที่ พระครูปลัดสัมพิพัฒนญาณวราจารย์ สัทธรรมปฏิภาณปริยัติโกศล วิมลญาณนายก ธรรมยุติกดิลก สถาวีรกิจจการี
5 ธันวาคม พ.ศ. 2554 เป็นพระราชาคณะชั้นสามัญเปรียญ ในราชทินนามที่ พระอุดมธีรคุณ,(สป.)
5 ธันวาคม พ.ศ. 2559 เป็นพระราชาคณะชั้นราช ในราชทินนามที่ พระราชปฏิภาณโกศล โสภณปริยัติวราลงกรณ์ ยติคณิสสร บวรสังฆาราม คามวาสี
6 พฤษภาคม พ.ศ. 2564 เป็นพระราชาคณะชั้นเทพ ในราชทินนามที่ พระเทพวัชรเมธี ศรีศาสนศาสตรบัณฑิต วิมลปริยัติกิจ ยติคณิสสร บวรสังฆาราม คามวาสี
== อ้างอิง ==
อธิการบดีมหาวิทยาลัยมหามกุฏราชวิทยาลัย
ผู้ช่วยเจ้าอาวาส
พระราชาคณะชั้นเทพ
เปรียญธรรม 5 ประโยค
ภิกษุจากจังหวัดลำปาง
บุคคลจากอำเภอห้างฉัตร
รายชื่อสถิติบ็อกซ์ออฟฟิศของอเวนเจอร์ส: มหาสงครามล้างจักรวาล

มหาสงครามล้างจักรวาล เป็นภาพยนตร์เรื่องที่สามของ อเวนเจอร์ และ ภาพยนตร์เรื่องที่ 19 ในจักรวาลภาพยนตร์มาร์เวล (MCU) ออกฉายหกปีหลังจากภาพยนตร์เรื่อง อเวนเจอร์ส เรื่องแรก และสิบปีหลังจากภาพยนตร์ MCU เรื่องแรก กำกับการแสดงโดยแอนโธนีและโจ รุสโซ ภาพยนตร์เรื่องนี้นำเสนอการรวมพลังตัวละครของนักแสดงที่แสดงบทบาทของตนจากเหตุการณ์ก่อนหน้าใน MCU นักวิเคราะห์บ็อกซ์ออฟฟิศระบุวิจารณ์ในทางบวกและความคาดหวังที่สร้างขึ้นตลอดระยะเวลาของ MCU ว่าเป็นปัจจัยที่สนับสนุนภาพยนตร์เรื่องนี้
มหาสงครามล้างจักรวาล เปิดตัวในเดือนเมษายน ค.ศ. 2018 และทำลายสถิติบ็อกซ์ออฟฟิศหลายรายการในตลาดต่าง ๆ ทั่วโลก สร้างสถิติสำหรับรายได้เปิดตัวสูงสุดในช่วงสุดสัปดาห์, เป็นภาพยนตร์ที่ทำรายได้ 1 พันล้านเหรียญ และ 1.5 พันล้านเหรียญเร็วที่สุด, และกลายเป็นภาพยนตร์ที่ทำรายได้สูงสุดในปี ค.ศ. 2018 ในตลาดภายในประเทศสหรัฐและแคนาดา ภาพยนตร์เรื่องนี้ได้สร้างสถิติสำหรับภาพยนตร์ที่ทำรายได้สูงสุด ในช่วงสุดสัปดาห์ที่เปิดตัว, วันเสาร์ /> และวันอาทิตย์ รวมทั้งทำรายได้สะสมเร็วที่สุดถึง 150 ล้านเหรียญถึง 250 ล้านเหรียญ สำหรับประเทศอื่น กลายเป็นภาพยนตร์ที่ทำรายได้สูงสุดตลอดกาลในตลาดกว่าสิบแห่ง ซึ่งรวมถึงบราซิล เม็กซิโก และ ฟิลิปปินส์
สถิติต่าง ๆ ที่สร้างโดยภาพยนตร์เรื่องนี้แสดงไว้ด้านล่าง ข้อมูลในสถิติก่อนหน้าและสถิติที่เกินกว่านั้นจะถูกนำเสนอหากมีและนำไปใช้ได้ รายได้รวมทั้งหมดจะแสดงเป็น ดอลลาร์สหรัฐที่ยังไม่ปรับค่า ยกเว้นที่ระบุไว้เป็นอย่างอื่น
== ทั่วโลก ==
อเวนเจอร์ส: มหาสงครามล้างจักรวาล ทำรายได้รวมทั่วโลกไป 2,048,359,754 ดอลลาร์ ภาพยนตร์เรื่องนี้สร้างสถิติเปิดตัวที่ทำรายได้สูงสุดในช่วงสุดสัปดาห์ เป็นภาพยนตร์ที่ทำรายได้ 1 พันล้านดอลลาร์ถึง 1.5 พันล้านดอลลาร์ได้เร็วที่สุด และประสบความสำเร็จ รายได้สูงสุดในรูปแบบ 4DX
== อ้างอิง ==
เท็นริงส์ (องค์กร)

เท็นริงส์ (Ten Rings) เป็นองค์กรสมมุติในจักรวาลภาพยนตร์มาร์เวล (MCU) เป็นองค์กรอาชญากรรมลับ ก่อตั้งขึ้นเมื่อหนึ่งพันปีที่แล้วโดยขุนศึกผู้เป็นอมตะชื่อ ซู เหวินหวู่ และตั้งชื่อตามความลึกลับของแหวนสิบวงของเขา การสร้างดั้งเดิมสำหรับ MCU ชื่อของกลุ่มเป็นการแสดงความเคารพต่อวงแหวนคอสมิกสิบวงของแมนดารินในมาร์เวลคอมิกส์
ปรากฏในภาพยนตร์เรื่อง ไอรอนแมน มหาประลัย คน เกราะ เหล็ก (2008), ไอรอนแมน 2 (2010), ไอรอนแมน 3  (2013), มนุษย์มดมหากาฬ (2015) และ ชาง-ชี กับตำนานลับเท็นริงส์ (2021) ; รวมทั้งวัน-ช็อตเรื่อง ออลเฮลเดอะคิง (2014) และมินิซีรีส์เรื่อง มิสมาร์เวล (2022) ต่อมาเท็นริงส์ถูกรวมเข้ากับจักรวาลหลักของจักรวาลมาร์เวล
== อ้างอิง ==
== แหล่งข้อมูลอื่น ==
Ten Rings at the Marvel Cinematic Universe Wiki
Ten Rings at Comic Vine
 
มาร์เวลสตูดิโอส์
จักรวาลสมมติ
มาร์เวลคอมิกส์
ตัวร้ายที่มีพลังพิเศษในมาร์เวลคอมิกส์
การ์ตูนอเมริกัน
องค์กรสมมุติ
วัดคุ้งตำหนัก

วัดคุ้งตำหนัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะบูน อำเภอบ้านแหลม จังหวัดเพชรบุรี
ในพระราชพงศาวดารกล่าวถึงการเสด็จมาตกปลาทะเลของสมเด็จพระสรรเพชญ์ที่ 8 (พระเจ้าเสือ) ในสมัยอยุธยาตอนปลายและประทับแรมอยู่ ณ วัดคุ้งตำหนัก ยังปรากฏหลักฐานในนิราศเมืองเพชรของสุนทรภู่ที่กล่าวไว้ว่า
อย่างไรก็ตามในปัจจุบันไม่ปรากฏร่องรอยของพระตำหนักดังกล่าว สำนักงานพระพุทธศาสนาแห่งชาติระบุว่าวัดคุ้งตำหนักตั้งวัดเมื่อ พ.ศ. 2441 ได้รับพระราชทานวิสุงคามสีมาเมื่อ พ.ศ. 2466
วัดมีอุโบสถเก่าแก่ สันนิษฐานว่าคงสร้างขึ้นในสมัยอยุธยาตอนปลาย สร้างขึ้นด้วยไม้สักทั้งหลัง ภายในประดิษฐานพระประธาน สร้างมาจากไม้ทองหลาง วัดคุ้งตำหนักตั้งอยู่ในชุมชนชาวมอญที่อพยพจากหงสาวดีในสมัยกรุงรัตนโกสินทร์ตอนต้น ตรงกับแผ่นดินของสมเด็จพระพุทธเลิศหล้านภาลัย มีเจดีย์รูปแบบเจดีย์ชเวดากอง
==อ้างอิง==
คุ้งตำหนัก
วัดมอญ
วัดโพธิ์แตงใต้

วัดโพธิ์แตงใต้ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพแตง อำเภอบางไทร จังหวัดพระนครศรีอยุธยา
วัดโพธิ์แตงใต้เป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า เพ่ย์เกาะปี่ หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน แต่มีลำรางสาธารณะขนาดเล็กคั่นกลาง ชาวบ้านจึงเรียกวัดเดิมว่า เพ่ย์เกาะปี่ฮะโม (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า "เพ่ย์เกาะปี่อะตาว" (วัดโพธิ์แตงเหนือ)
จากรูปแบบสถาปัตยกรรมสันนิษฐานว่าสร้างขึ้นในสมัยอยุธยาตอนปลาย เช่น อุโบสถและเจดีย์ที่เป็นถาวรวัตถุคู่วัดมาแต่เดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2394 ในยุคแรกวัดโพธิ์แตงใต้อยู่ภายใต้สังกัดการปกครองของคณะสงฆ์ธรรมยุตรามัญ ต่อมาเมื่อ พ.ศ. 2489 พระสด ธมฺมวโร (พระครูอเนกสารคุณ) ได้เข้าไปศึกษาเปรียญธรรมที่วัดบวรนิเวศราชวรวิหาร กรุงเทพมหานคร ภายหลังจึงได้ขอเปลี่ยนไปขึ้นกับคณะสงฆ์ธรรมยุตเช่นเดียวกับวัดบวรนิเวศราชวรวิหาร ทั้งนี้หลวงพ่อสด ท่านมีความสนิทสนมกับ สมเด็จพระญาณสังวร สมเด็จพระสังฆราช สกลมหาสังฆปริณายก ท่านยังทรงเป็นประธานยกช่อฟ้าศาลาการเปรียญ โดยทรงอนุญาตให้ใช้พระนามย่อ (ญสส) ของท่านที่ช่อฟ้าศาลาการเปรียญด้วย
==อ้างอิง==
โพธิ์แตงใต้
โพธิ์แตงใต้
โพธิ์แตงใต้
วัดโพธิ์แตงเหนือ

วัดโพธิ์แตงเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลโพแตง อำเภอบางไทร จังหวัดพระนครศรีอยุธยา ปัจจุบันมีพระครูนิเทศธรรมรส เป็นเจ้าอาวาส
วัดโพธิ์แตงเหนือเป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า เพ่ย์เกาะปี่ หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน มีลำรางสาธารณะขนาดเล็กคั่นกลางระหว่างวัด ชาวบ้านจึงเรียกวัดเดิมว่า "เพ่ย์เกาะปี่ฮะโม" (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า เพ่ย์เกาะปี่อะตาว (วัดโพธิ์แตงเหนือ)
วัดโพธิ์แตงเหนือตั้งวัดเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2429 มีเจดีย์มอญโบราณซึ่งได้รับการบูรณะเมื่อ พ.ศ. 2491 คาดว่าเจดีย์องค์นี้สร้างขึ้นพร้อมกับวัดโพธิ์แตงใต้ แต่เมื่อมีการแยกวัดเจดีย์มอญโบราณซึ่งอยู่ฝั่งลำรางสาธารณะด้านทิศเหนือจึงตกเป็นสมบัติของวัดโพธิ์แตงเหนือ นอกจากนั้นภายในวัดยังมีพิพิธภัณฑ์เรือ เป็นอาคารไม้สูง 3 ชั้น จัดแสดงเรือและเครื่องมือเดินเรือ
==อ้างอิง==
โพธิ์แตงเหนือ
โพธิ์แตงเหนือ
ฆัชคาร์

ฆัชคาร์ (խաչքար, ) หรือ ศิลากางเขนอาร์มีเนีย (Armenian cross-stone) หมายถึงศิลาที่แกะสลักไว้เป็นอนุสรณ์ โดยแกะเป็นภาพไม้กางเขน และบ่อยครั้งมีลายโรเซต, ลายไขว้ และลายพรรณพฤกษาประกอบด้วย ฆัชคาร์เป็นลักษณะเด่นของศิลปะอาร์มีเนียคริสต์ในสมัยกลาง นับตั้งแต่ปี 2010 ฆัชคาร์ทั้งในแง่สัญลักษณ์และในแง่งานหัตถกรรมได้รับการขึ้นทะเบียนเป็นมรดกภูมิปัญญาทางวัฒนธรรมของยูเนสโก
ฆัชคาร์ในยุคแรก ๆ ตั้งขึ้นเพื่อช่วยให้วิญญาณของทั้งผู้ที่เสียชีวิตไปแล้วและผู้ที่ยังมีชีวิตอยู่ได้พ้นจากบาป (salvation) รวมถึงยังพบว่าตั้งขึ้นเพื่อระลึกถึงชัยชนะทางทหาร การก่อสร้างโบสถ์ หรือตั้งขึ้นเป็นรูปแบบหนึ่งของการป้องกันภัยพิบัติธรรมชาติ ฆัชคาร์แท้จริงค้นพบเก่าแก่ที่สุดในสมัยศตวรรษที่ 9
หมู่ฆัชคาร์จำนวนมากที่สุดที่ยังเหลือถึงปัจจุบันในอาร์มีเนียอยู่ที่สุสานใหญ่นอราตุสริมชายฝั่งทะเลสาบเซวาน สุสานนี้เป็นสุสานเก่าแก่ที่มีฆัชคาร์ราว 900 ชิ้น จากยุคสมัยและรูปแบบที่แตกต่างกัน ในอดีตนั้น จำนวนของหมู่ฆัชคาร์ที่มากที่สุดอยู่ในสุสานอาร์มีเนียในจุลฟา สาธารณรัฐปกครองตนเองนาคีชีวัน ประเทศอาเซอร์ไบจาน ซึ่งมีรายงานในปี 1648 ว่ามีฆัชคาร์มากถึงราว 10,000 ชิ้น หลังการทำลายจากหลายสาเหตุ โดยเฉพาะจากการทำลายโดยจงใจของทหารอาเซอร์ไบจาน ในรายงานปี 1998 เหลือฆัชคาร์ในจุลฟาเพียง 2,700 ชิ้นเท่านั้น ซึ่งเป็นผลมาจากนโยบายของรัฐบาลอาเซอร์ไบจานในการทำลายสุสานสมัยกลางทั้งหมดให้สิ้นไปอย่างเป็นระบบในปี 1998 ถึง 2005
== อ้างอิง ==
วัฒนธรรมอาร์มีเนีย
ไม้กางเขน
มรดกภูมิปัญญาทางวัฒนธรรมของมนุษยชาติ
สถานีเซรีว มิฮาราชิ

สถานีเซรีว มิฮาราชิ (; Seiryu Miharashi Station) เป็นสถานีรถไฟในสายนิชิกิงาวะ เซรีว ตั้งอยู่ในจังหวัดยามางูจิ ประเทศญี่ปุ่น
สถานีเปิดให้บริการครั้งแรกในวันที่ 19 มีนาคม 2019 เป็นส่วนหนึ่งของสายนิชิกิงาวะ เซรีว ตั้งอยู่ระหว่างสถานีนางูวะ กับ สถานีเนกาซะ
สถานีนี้สามารถเข้าถึงได้จากทางรถไฟเท่านั้น ไม่มีทั้งถนนและทางเดินเท้าไปยังสถานี ค่าก่อสร้างสถานีอยู่ที่ 112 ล้านเยน โดยสร้างขึ้นเพื่อเป็นจุดชมทิวทิศน์ซึ่งสถานีหันหน้าออกสู่แม่น้ำนิชิกิ  โดยรถไฟที่จะเดินทางมาจอดที่สถานีนี้เป็นรถไฟขบวนพิเศษเท่านั้น
==อ้างอิง==
==แหล่งข้อมูลอื่น==
สถานีรถไฟในจังหวัดยามางูจิ
สิ่งก่อสร้างในจังหวัดยามางูจิ
มะมะตา พยานาร์จี

มะมะตา พยานาร์จี (อักษรโรมัน: Mamata Banerjee, ) หรือชื่อเต็ม มะมะตา พันทโยปาธยาย (মমতা বন্দ্যোপাধ্যায়, เกิด 5 มกราคม 1995) เป็นนักการเมืองชาวอินเดีย ผู้ดำรงตำแหน่งผู้ว่าการรัฐเบงกอลตะวันตก คนที่แปดและคนปัจจุบัน เธอดำรงตำแหน่งมาสามวาระ นับตั้งแต่ 20 พฤษภาคม 2011 และเป็นสตรีคนแรกในตำแหน่ง มะมะตาเป็นผู้กอ่ตั้งพรรคออลอินเดียตฤณมูล (AITC หรือ TMC) ในปี 1998 โดยแยกมาจากพรรคคองเกรสแห่งชาติอินเดีย ผู้คนมักเรียกเธอว่า 'Didi' (แปลว่า "พี่สาว" เป็นภาษาเบงกอล)
ก่อนหน้า เธอยังเคยดำรงตำแหน่งรัฐมนตรีกิจการรถไฟ ที่เธอเป็นสตรีคนแรกในตำแหน่ง และเป็นสตรีคนที่สองที่ได้ดำรงตำแหน่งรัฐมนตรีกิจการถ่านหิน, รัฐมนตรีกรมพัฒนาทรัพยากรมนุษย์, รัฐมนตรีกิจการเยาวชนและกีฬา, รัฐมนตรีกิจการสตรีและการพัฒนาเด็ก ในคณะรัฐมนตรีของรัฐบาลอินเดีย เธอขึ้นมาสู่ความนิยมหลังออกมรต่อต้านนโยบายยึดครองที่ดินเพื่อขยายอุตสาหกรรมของรัฐบาลรัฐที่ในเวลานั้นนำโดยผู้นำคอมมิวนิสต์ในสิงคูร์ ในการเลือกตั้งสภานิติบัญญัติรัฐ ปี 2011 เธอชนะถล่มทลาย และเอาชนะรัฐบาลแนวหน้าฝ่ายซ้ายของพรรคคอมมิวนิสต์อินเดียไปได้
เธอเป็นสมาชิดของสภานิติบัญญัติรัฐเบงกอลตะวันตกจากเขตเลือกตั้งภาพานิปุระ ตั้งแต่ปี 2011 ถึง 2021 และเคยลงสมัครในสภานันทิครมแต่แพ้ให้กับผู้สมัครพรรค BJP สุเวนทุ อาธิการี ในการเลือกตั้งปี 2021กระนั้น พรรคของเฑอยังคงชนะเสียงส่วนใหญ่อยู่ดี
==อ้างอิง==
บุคคลจากโกลกาตา
นักการเมืองอินเดีย
เวนี วีดี วีกี

เวนี วีดี วีกี (Veni, vidi, vici, , ; ) เป็นวลีภาษาละตินที่สื่อถึงชัยชนะที่ฉับไวและเด็ดขาด กล่าวกันว่าเจ้าของวลีนี้คือจูเลียส ซีซาร์ ซึ่งแอปเปียนรายงานว่า เขาใช้วลีดังกล่าวในจดหมายถึงวุฒิสภาโรมันเมื่อประมาณ 47 ปีก่อนคริสต์ศักราช หลังจากที่ได้รับชัยชนะอย่างฉับไวเหนือพาร์นาแกสที่ 2 แห่งพอนตัสในยุทธการที่เซลา (ปัจจุบันคือซีแล ประเทศตุรกี)
นอกจากนี้ยังมีการอ้างถึงวลีนี้ในงานเขียน Life of Caesar ของพลูทาร์ก และ Lives of the Twelve Caesars: Julius ของซุเอโตนิอุส พลูทาร์กเขียนว่าซีซาร์ใช้วลีนี้ในรายงานที่ส่งถึงอามันติอุส เพื่อนของเขาที่อยู่ในโรม ในขณะที่ซุเอโตนิอุสระบุว่าซีซาร์จัดขบวนแห่แสดงจารึกที่มีคำสามคำนี้หลังจากที่เขามีชัยเหนือพอนตัส
==อ้างอิง==
คำและวลีภาษาละติน
ชัยชนะ
คำพูดของจูเลียส ซีซาร์
วัดพระพุทธบาทเขาลูกช้าง

วัดพระพุทธบาทเขาลูกช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไม้รวก อำเภอท่ายาง จังหวัดเพชรบุรี
วัดพระพุทธบาทเขาลูกช้างมีปูชนียสถานสำคัญ คือรอยพระพุทธบาทที่ฝังลึกลงไปในหิน อยู่บนยอดเขาทางทิศตะวันออก ขนาดยาว 5 ฟุต กว้าง 21 นิ้ว ส่วนลึกด้านปลายพระบาท 9 นิ้ว รอยพระบาทนี้ไม่ปรากฏหลักฐานแน่ชัดว่ามีมาตั้งแต่เมื่อใด ตามคำบอกเล่าระบุว่านายพรานเป็นผู้ค้นพบ โดยเมื่อ พ.ศ. 2429 พระบาทสมเด็จพระจุลจอมเกล้าเจ้าอยู่หัว ได้เสด็จประพาสเพชรบุรีและได้เสด็จมานมัสการรอยพระพุทธบาทแห่งนี้
วัดพระพุทธบาทลูกช้างตั้งวัดเมื่อ พ.ศ. 2494 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 กรมศิลปากรได้ขึ้นทะเบียนเป็นโบราณสถาน เมื่อวันที่ 30 กรกฎาคม พ.ศ. 2497 และเมื่อวันที่ 9 มกราคม พ.ศ. 2498 พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบรมวงศานุวงศ์ ได้เสด็จมานมัสการรอยพระพุทธบาทแห่งนี้ รวมถึงได้พระราชทานพระราชทรัพย์ส่วนพระองค์บำรุงรอยพระบาทส่วนหนึ่ง และเมื่อวันที่ 2 มิถุนายน พ.ศ.2498 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จมานมัสการพระพุทธบาทอีกครั้งและได้พระราชทานพระราชทรัพย์ส่วนพระองค์จำนวนหนึ่งเพื่อบำรุงโบราณสถานนี้
มณฑปครอบพระพุทธบาทเป็นอาคารไม้หลังคาทรงจัตุรมุขขนาดเล็ก หน้าบันด้านทิศใต้สลักตัวอักษรว่า พ.ศ. 2474 มีคันทวยรองรับหลังคาปีกนก เพดานมีไม้จำหลักลายดาวเพดานประดับ มณฑปหลังนี้ช่างจากวัดเกาะชื่อ ปุก เป็นผู้สร้าง
==อ้างอิง==
พระพุทธบาทเขาลูกช้าง
โบราณสถานในจังหวัดเพชรบุรี
รายชื่อสถิติบ็อกซ์ออฟฟิศของอเวนเจอร์ส: เผด็จศึก

เผด็จศึก เปิดตัวในเดือนเมษายน ค.ศ. 2019 และทำลายสถิติบ็อกซ์ออฟฟิศมากมายในตลาดต่าง ๆ ทั่วโลก สร้างสถิติสำหรับภาพยนตร์ที่ทำรายได้สูงสุดตลอดกาล, ทำรายได้เปิดตัวช่วงสุดสัปดาห์สูงสุด , และ ทำรายได้สะสมเร็วที่สุด ถึง 2.5 พันล้านดอลลาร์สหรัฐ ในตลาดภายในสหรัฐและแคนาดา สร้างสถิติสำหรับการเปิดตัวที่ทำรายได้สูงสุดในช่วงสุดสัปดาห์ วันเดียว วันศุกร์ วันเสาร์ และวันอาทิตย์ รวมถึงรายได้สะสมที่เร็วที่สุดถึง 650 ล้านดอลลาร์ สำหรับประเทศอื่น ภาพยนตร์เรื่องนี้กลายเป็นภาพยนตร์ที่ทำรายได้สูงสุดตลอดกาลในหลายตลาด รวมถึงชิลีและไทย สร้างสถิติสูงสุด เปิดตัวช่วงสุดสัปดาห์ในตลาดมากกว่า 40 แห่ง รวมถึงออสเตรเลีย บราซิล จีน อียิปต์ เม็กซิโก และสหราชอาณาจักร และสถิติ IMAX  ต่าง ๆ ในตลาดต่าง ๆ 50 แห่งทั่วทั้งหกทวีป สถิติต่าง ๆ ที่สร้างโดยภาพยนตร์เรื่องนี้แสดงไว้ด้านล่าง ข้อมูลในสถิติก่อนหน้าและสถิติที่เกินกว่านั้นจะถูกนำเสนอหากมีและนำไปใช้ได้ รายได้รวมทั้งหมดจะแสดงเป็น ดอลลาร์สหรัฐ ที่ยังไม่ปรับปรุงค่าเงิน ยกเว้นที่ระบุไว้เป็นอย่างอื่น
== ทั่วโลก ==
ทั่วโลก เผด็จศึก ทำเงินได้เร็วกว่าภาพยนตร์เรื่องก่อน ๆ นอกจากนี้ยังสร้างสถิติสำหรับรายได้เปิดตัวสูงสุดในช่วงสุดสัปดาห์รวมทั้งในรูปแบบ IMAX และ 3D
== อ้างอิง ==
สำนักพิมพ์สำนักนิสิตสามย่าน

สำนักพิมพ์สำนักนิสิตสามย่าน (อังกฤษ: Sam Yan Press) เป็นสำนักพิมพ์อิสระที่ก่อตั้งขึ้นในปี 2560 โดยนักกิจกรรมนิสิตนักศึกษา และมีเนติวิทย์ โชติภัทร์ศาล นักกิจกรรมนิสิตนักศึกษาชาวไทย หลังจากที่เขาถูกปลดออกจากประธานสภานิสิตจุฬาลงกรณ์มหาวิทยาลัยในปี 2560 สำนักพิมพ์ฯ เป็นที่รู้จักจากหนังสือและงานแปลที่เน้นเรื่องเสรีภาพในการแสดงออก สิทธิมนุษยชน และประชาธิปไตย ซึ่งรวมถึงความคิดเห็นเชิงวิพากษ์เกี่ยวกับรัฐบาลจีน และก่อตั้งขึ้นโดยมีวัตถุประสงค์เพื่อเป็นพื้นที่ให้นิสิตนักศึกษาได้ฝึกคิดและแปลหนังสือการเมืองและสังคมจากภาษาต่างประเทศเป็นภาษาไทย ส่วนชื่อ 'สามย่าน' มาจากชื่อท้องถิ่นบริเวณจุฬาลงกรณ์มหาวิทยาลัย
สำนักพิมพ์ฯ ได้จัดพิมพ์หนังสือและแปลหนังสือในประเด็นต่างๆ เช่น สิทธิสัตว์ พันธมิตรชานม สิทธิสตรี เป็นต้น
== นักธุรกิจชาวจีนติดต่อเพื่อปิดสำนักพิมพ์ พ.ศ. 2565 ==
ในเดือนพฤษภาคม พ.ศ. 2565 เนติวิทย์ โชติภัทร์ไพศาล นักเคลื่อนไหวชาวไทยและผู้ก่อตั้งสำนักพิมพ์สามย่าน ได้รับอีเมลจากเจ้าหน้าที่สืบสวนเอกชนรายหนึ่งในกรุงเทพฯ ที่ต้องการนัดพบระหว่างสำนักพิมพ์ฯ กับนักธุรกิจชาวจีน เนติวิทย์กล่าวว่า เขาและทีมของเขาเพิกเฉยต่อการติดต่อมาเพราะเชื่อว่าเป็นการหลอกลวง ต่อมาในเดือนกรกฎาคม เจ้าหน้าที่นักสืบได้ติดต่อสมาชิกคนอื่นในทีมผู้บริหารพร้อมแจ้งว่านักธุรกิจชาวจีนต้องการเสนอเงินให้สำนักพิมพ์ฯ จำนวน 4 ล้านบาท เพื่อปิดการดำเนินงานสำนักพิมพ์ฯ เจ้าหน้าที่นักสืบรายนี้อธิบายว่าจุดประสงค์ของนักธุรกิจชาวจีนคนนั้นคือเพื่อแสดงให้รัฐบาลจีนเห็นว่าเขามีอิทธิพลในประเทศไทย
ในเดือนกันยายน ตามโพสต์ของสำนักพิมพ์ฯ กล่าวว่าทีมผู้บริหารได้รับอีเมลอีกฉบับจากบริษัทสืบสวน ครั้งนี้พวกเขาได้รับข้อเสนอ 2 ล้านบาท หากยอมเซ็น “เอกสารการเลิกกิจการ” เพื่อปิดบริษัท หลังจากปรึกษาทนายความแล้ว ทีมงานสำนักพิมพ์ฯ จึงได้นัดพบเจ้าหน้าที่สืบสวนคนนั้น เพื่อพยายามถามว่านักธุรกิจชาวจีนคนนั้นคือใคร และในฐานะนักเคลื่อนไหวนิสิตนักศึกษา สำนักพิมพ์ฯ ได้ปฏิเสธข้อเสนอทั้งหมด โดยกล่าวว่าข้อเสนอนี้เป็นการ “ทรยศ” ต่อสิ่งที่พวกเขายืนหยัด
ทีมผู้บริหารได้รับอีเมลเพิ่มเติมจากบริษัทสืบสวนเมื่อวันที่ 2 ตุลาคม โดยยืนยันว่านักธุรกิจรายนี้ไม่ได้เป็นสมาชิกของรัฐบาลจีนและมีสำเนาหนังสือเดินทางของเขาอยู่ด้วย สำนักพิมพ์ฯ ปฏิเสธข้อเสนออีกครั้ง   
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
สำนักพิมพ์ไทย
สำนักพิมพ์นิสิตนักศึกษา
นักกิจกรรม
นักกิจกรรมชาวไทย
สื่อ
การเคลื่อนไหวทางการเมือง
การเคลื่อนไหวด้านสิ่งแวดล้อม
คิม อู-จิน

คิม อู-จิน (김우진|Kim Woo-jin; เกิด 8 เมษายน ค.ศ. 1997) หรือที่รู้จักกันในชื่อเดี่ยวว่า อูจิน (우진|labels=no) เป็นนักร้องและนักแสดงชาวเกาหลีใต้ เขาเซ็นสัญญากับเจวายพีเอนเตอร์เทนเมนต์ และเป็นสมาชิกของวงบอยแบนด์สเตรย์คิดส์ ตั้งแต่ก่อตั้งวงผ่านรายการเซอร์ไววัล ในปี พ.ศ. 2560 จนกระทั่งเขาออกไปในสองปีต่อมา เขาเซ็นสัญญากับ 10เอ็กซ์เอนเตอร์เทนเมนต์ เพื่อเปิดตัวเป็นศิลปินเดี่ยว ในช่วงที่เขาเปลี่ยนไปเป็นศิลปินเดี่ยว เขาต้องเผชิญกับข้อกล่าวหาเท็จเกี่ยวกับการประพฤติผิดทางเพศโดยผู้ใช้ที่ไม่ระบุตัวตนบนเว็บไซต์โซเชียลมีเดียทวิตเตอร์ เขาปฏิเสธข้อกล่าวหาและการสืบสวนพบการสร้างหลักฐานเท็จรูปแบบต่าง ๆ จากผู้กล่าวหา เขาปล่อยมินิอัลบั้มเดบิวต์ชื่อ The Moment : A Minor และซิงเกิลนำชื่อ "Ready Now" ในเดือนสิงหาคม พ.ศ. 2564
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2540
บุคคลที่ยังมีชีวิตอยู่
นักแสดงชายชาวเกาหลีใต้ในศตวรรษที่ 21
นักร้องชายชาวเกาหลีใต้ในศตวรรษที่ 21
ศิลปินสังกัดเจวายพีเอนเตอร์เทนเมนต์
นักร้องเคป็อป
ศิษย์เก่าจากโรงเรียนศิลปะการแสดงโซล
นักแสดงภาพยนตร์ชายชาวเกาหลีใต้
ไอดอลชายชาวเกาหลีใต้
นักร้องป็อปเกาหลีใต้
โฮชี

คว็อน ซุน-ย็อง (hangul=권순영|Kwon Soon-young; เกิด 15 มิถุนายน ค.ศ. 1996) เป็นที่รู้จักในชื่อทางการว่า โฮชี  เป็นนักร้อง นักเต้น และนักออกแบบท่าเต้นชาวเกาหลีใต้ภายใต้สังกัดเพลดิสเอนเตอร์เทนเมนต์ เขาเป็นสมาชิกของวงบอยแบนด์ เซเวนทีน และเป็นหัวหน้าทีมการแสดง เขายังเป็นส่วนหนึ่งของยูนิตพิเศษบีเอสเอส โฮชีเปิดตัวมิกซ์เทปเดี่ยวชุดแรกชื่อ Spider เมื่อวันที่ 2 เมษายน ค.ศ. 2021
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2539
บุคคลที่ยังมีชีวิตอยู่
สมาชิกของเซเวนทีน (วงดนตรี)
ไอดอลชายชาวเกาหลีใต้
นักร้องชายชาวเกาหลีใต้ในศตวรรษที่ 21
ศิลปินสังกัดเพลดิสเอนเตอร์เทนเมนต์
ศิลปินสังกัดไฮบ์คอร์ปอเรชัน
อูจี

อี จี-ฮุน (이지훈|Lee Ji-hoon; เกิด 22 พฤศจิกายน ค.ศ. 1996) เป็นที่รู้จักกันดีในสเตจเนมชื่อ อูจี  เป็นนักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของวงบอยแบนด์เซเวนทีน นอกจากผลงานเดี่ยวของเขาและผลงานวงเซเวนทีนแล้วอูจียังเขียนเพลงให้กับศิลปินเคป๊อป คนอื่น ๆ เช่น นิวอีสต์ดับบลิว, ไอลี, ไอโอไอ และ ชันย็อล
== ผลงานเพลง ==
=== ซิงเกิล ===
== หมายเหตุ ==
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
บุคคลที่เกิดในปี พ.ศ. 2539
ไอดอลชายชาวเกาหลีใต้
สมาชิกของเซเวนทีน (วงดนตรี)
นักร้องชายชาวเกาหลีใต้ในศตวรรษที่ 21
ศิลปินสังกัดเพลดิสเอนเตอร์เทนเมนต์
ศิลปินสังกัดไฮบ์คอร์ปอเรชัน
ศิษย์เก่าจากโรงเรียนพหุศิลป์ฮันลิม
โปรดิวเซอร์เพลงชาวเกาหลีใต้
ฮอ ฮย็อน-จุน

ฮอ ฮย็อน-จุน (허현준|Hur Hyun-jun เกิด 9 มีนาคม พ.ศ. 2543) หรือที่รู้จักกันในชื่อ ฮย็อนจุน และเดิมมีชื่อในวงการว่า ฮวัล (활) เป็นนักร้องและนักแสดงชาวเกาหลีใต้ เขามีชื่อเสียงในฐานะอดีตสมาชิกของวงบอยแบนด์เกาหลีใต้เดอะบอยซ์ เขายังได้รับการยอมรับจากเว็บซีรีส์เรื่อง คัลเลอร์ครัช (2021)
== ผลงานเพลง ==
=== นักร้องนำ ===
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2543
บุคคลที่ยังมีชีวิตอยู่
นักแสดงชายจากปูซาน
นักร้องเคป็อป
นักร้องเพลงภาษาเกาหลี
นักร้องชายชาวเกาหลีใต้
นักร้องป็อปเกาหลีใต้
นักร้องชายชาวเกาหลีใต้ในศตวรรษที่ 21
ไอดอลชายชาวเกาหลีใต้
ศิษย์เก่าจากโรงเรียนพหุศิลป์ฮันลิม